PATVIRTINTA

Jonavos Jeronimo Ralio gimnazijos

direktoriaus 2025 m. rugsėjo d.

įsakymu Nr. V1-

**JONAVOS JERONIMO RALIO GIMNAZIJOS**

**MOKYMOSI PAGALBOS MOKINIUI TEIKIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Jonavos Jeronimo Ralio gimnazijos (toliau - Gimnazija) Mokymosi pagalbos mokiniui teikimo tvarkos aprašas (toliau – Aprašas) reglamentuoja pagalbos mokiniui teikimo algoritmą gimnazijoje, nustato veiksmų seką, atsakomybes, bendruomenės įtraukimą ir pagalbos vertinimo kriterijus.

2. Aprašas parengtas vadovaujantis Lietuvos Respublikos švietimo įstatymu, patvirtintu 2011 m. kovo 17 d. Nr. XI-1281, Lietuvos Respublikos Vaiko minimalios ir vidutinės priežiūros įstatymu, patvirtintu 2007 m. birželio 28 d. Nr. X-1238), Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo, mokslo ir sporto ministro 2016 m. lapkričio 2 d. įsakymu Nr. V-950 „Dėl socialinės pedagoginės pagalbos teikimo vaikams ir mokiniams tvarkos aprašo patvirtinimo“ (2024 m. gegužės 13 d. įsakymo Nr. V-553 redakcija), Psichologinės pagalbos teikimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. gegužės 13 d. įsakymu Nr. V-547 „Dėl psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo asmenims tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. gegužės 23 d. įsakymu Nr. V-603 „Dėl švietimo, mokslo ir sporto ministro 2011 m. liepos 8 d. įsakymo Nr. V-1228 „Dėl specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“ pakeitimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229, Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795, kitais įstatymais ir teisės aktais bei gimnazijos Vaiko gerovės komisijos darbo reglamentu, patvirtintu gimnazijos direktoriaus 2024 m. rugsėjo 19 d. įsakymu Nr. V1-230, Švietimo pagalbos mokiniui teikimo tvarkos aprašu, patvirtintu gimnazijos direktoriaus 2025 m. rugpjūčio 19 d. įsakymu Nr. V1-167, Mokinio individualaus ugdymo plano sudarymo tvarkos aprašu, patvirtintu gimnazijos direktoriaus 2025 m. rugpjūčio 20 d. įsakymu V1-168, mokytojų, klasės auklėtojų bei pagalbos mokiniui specialistų, darbuotojų pareigybių aprašymais.

3. Mokymosi pagalbos mokiniui teikimas – tai **sisteminga, planinga ir kryptinga veikla**, kurią vykdo dalykų mokytojai, klasės vadovai, pagalbos mokiniui specialistai (socialinis pedagogas, psichologas, specialusis pedagogas, karjeros specialistas), tėvai bei visa gimnazijos bendruomenė.

**II SKYRIUS  
 MOKYMOSI PAGALBOS MOKINIUI TEIKIMO TIKSLAI, UŽDAVINIAI, PRINCIPAI**

4. **Mokymosi pagalbos mokiniui teikimo tikslas** – sudaryti galimybę kiekvienam mokiniui sėkmingai įveikti mokymosi iššūkius, užtikrinti nuoseklų akademinį ir asmeninį augimą, skatinti mokymosi motyvaciją bei įgalinti gimnazijos bendruomenę veikti kartu.

5. **Mokymosi pagalbos mokiniui teikimo uždaviniai:**

5.1. atpažinti mokinių mokymosi, emocinius ir socialinius sunkumus bei užtikrinti jiems savalaikę, individualizuotą ir diferencijuotą pagalbą;

5.2. skatinti mokinių mokymosi motyvaciją, atsakomybę ir pasitikėjimą savimi, taikant įvairias konsultacijų, refleksijos, mentorystės ir įtraukiojo ugdymo formas;

5.3. stiprinti gimnazijos bendruomenės bendradarbiavimą – telkti mokytojus, pagalbos mokiniui specialistus, tėvus ir socialinius partnerius į veiksmingą pagalbos tinklą, mažinantį mokymosi pasiekimų atotrūkį ir kuriantį saugią bei palaikančią aplinką.

6. **Mokymosi pagalbos mokiniui teikimo principai:**

6.1. ankstyva diagnostika – reagavimas vos atsiradus pirmiesiems mokinio mokymosi, emocinių ar socialinių sunkumų požymiams;

6.2. individualumas – pagalba teikiama atsižvelgiant į konkretaus mokinio poreikius, galimybes ir situaciją;

6.3. kompleksiškumas – pedagoginė, psichologinė, socialinė, specialioji ir karjeros pagalba teikiama kaip vientisa, tarpusavyje derinama sistema;

6.4. bendruomeniškumas – pagalbos procese dalyvauja mokiniai, tėvai, mokytojai, pagalbos mokiniui specialistai, gimnazijos vadovai ir socialiniai partneriai;

6.5. veiksmingumas – pagalbos priemonės grindžiamos profesionalia vadyba, tinkamais ir laiku priimtais sprendimais, o rezultatai vertinami aiškiais kriterijais;

6.6. konfidencialumas – jautri informacija apie mokinį saugoma ir neatskleidžiama tretiesiems asmenims be jo ar jo tėvų (globėjų, rūpintojų) sutikimo, išskyrus teisės aktų numatytus atvejus.

**III SKYRIUS  
 MOKYMOSI PAGALBOS MOKINIUI TEIKIMO ALGORITMAS**

7. Mokymosi pagalbos mokiniui teikimo algoritmas (1 priedas):

* 1. **1 etapas -** **Mokymosi sunkumų atpažinimas (1 mėnesis):** stebi dalykų mokytojai, klasės vadovas.
     1. Kriterijai:
        1. vertinimai žemesni nei 4 balai (nesiekiama slenkstinio lygio);
        2. 2 nepažangūs įvertinimai iš eilės kontrolinių darbų, savarankiškų darbų, kitų atsiskaitomųjų darbų;
        3. kelių dalykų pažymių kritimas 2 balais 2 mėnesių laikotarpyje;
        4. lankomumo problemos;
        5. motyvacijos sumažėjimas;
        6. elgesio pokyčiai;
        7. grįžimas iš užsienio (patiriama adaptacijos sunkumų);
        8. socialinės rizikos požymiai.

7.1.2. Dalykų mokytojai teikia informaciją klasės vadovui.

* 1. **2 etapas - Pradinis reagavimas (1 mėnesis):**
     1. dalyko mokytojas teikia trumpalaikę pagalbą per pamoką (užduočių individualizavimas ir diferencijavimas);
     2. papildomos dalykinės konsultacijos (pagal nustatytą grafiką);
     3. klasės vadovas inicijuoja individualų pokalbį ir susitaria su mokiniu dėl veiksmų (pvz., atlikti pateiktus darbus, lankyti konsultacijas);
     4. taikytos priemonės fiksuojamos TAMO dienyne.
     5. jei po 2 savaičių situacija nesikeičia, dalyko mokytojas apie tai informuoja tėvus (globėjus/rūpintojus) TAMO dienyne.
     6. pagalba pamokoje tęsiama dar 2 savaites, bendradarbiaujant su tėvais ir įtraukiant jų pagalbą.
  2. **3 etapas - Informavimas ir mokymosi pagalbos planas (2 mėnesiai):**
     1. po pradinio reagavimo, situacijai nesikeičiant arba blogėjant, klasės vadovas, atsižvelgdamas į konkrečią situaciją, kviečia mokinį, jo tėvus (globėjus/rūpintojus) ir dalyko(ų) mokytoją(us) į trišalį susitikimą (suderinus laiką);
     2. sudaromas mokymosi pagalbos planas 2 mėnesiams (3 priedas), nustatomi aiškūs tikslai (pvz., pakelti dalyko vidurkį 1 balu, pagerinti lankomumą), apibrėžiamos pagalbos priemonės: dalykinės konsultacijos, mentorystė, „mokinys mokiniui“ iniciatyvos, psichologo/socialinio pedagogo pagalba, karjeros konsultacijos (jei mokymosi problemos susijusios su motyvacijos stoka dėl ateities planų);
     3. mokinys kas mėnesį pildo trumpą refleksiją apie savo pažangą. Ji įsegama į pagalbos planą;
     4. iškilus poreikiui klasės vadovas kreipiasi pagalbos į pagalbos mokiniui specialistus ir inicijuoja mokymosi pagalbos plano papildymą;
     5. klasės vadovas, kas dvi savaites informuoja mokinio tėvus apie jo pažangą TAMO dienyne.
     6. klasės vadovas mokymosi pagalbos planus laiko pas save iki mokinių gimnazijos baigimo.
  3. **4 etapas.** **Vertinimas ir sprendimai.**  Tarpinis vertinimas vyksta po 2 mėnesių dalyko mokytojo, mokinio ir klasės vadovo susitikime:
     1. jei mokinio pažanga matoma, palaipsniui mažinama pagalba, pereinama prie įprasto ugdymo;
     2. jei pažanga nepakankama, pratęsiama pagalba arba koreguojamas planas;
     3. jei pažangos nėra, peržiūrimas mokymosi pagalbos planas, galimi individualizuoti mokymosi sprendimai, įtraukiama Vaiko gerovės komisija ir socialiniai partneriai.
     4. Tarpinis vertinimas fiksuojamas mokymosi pagalbos plane (3 priedas).

1. Mokymosi pagalbos mokiniui teikimo atsakomybės išvardintos tvarkos aprašo 2 priede.

**IV SKYRIUS  
BAIGIAMOSIOS NUOSTATOS**

9. Su Aprašu mokinių tėvai (globėjai, rūpintojai) supažindinami klasės tėvų susirinkimų metu, mokiniai – klasių valandėlių metu. Informacija viešinama gimnazijos elektroninėje svetainėje.

10. Aprašo nuostatų įgyvendinimo priežiūrą vykdo gimnazijos direktorius ir direktoriaus pavaduotojai ugdymui.

11. Pateikus pasiūlymų, Aprašas gali būti koreguojamas gimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Jonavos Jeronimo Ralio gimnazijos

## mokymosi pagalbos mokiniui teikimo

## tvarkos aprašo

## 1 priedas

## **JONAVOS JERONIMO RALIO GIMNAZIJOS**

**MOKYMOSI PAGALBOS MOKINIUI TEIKIMO ALGORITMAS**

## Jonavos Jeronimo Ralio gimnazijos

## mokymosi pagalbos mokiniui teikimo

## tvarkos aprašo

## 2 priedas

## **JONAVOS JERONIMO RALIO GIMNAZIJOS**

**MOKYMOSI PAGALBOS MOKINIUI TEIKIMO ATSAKOMYBIŲ LENTELĖ**

|  |  |
| --- | --- |
|  | **Atsakomybės** |
| Dalyko mokytojas | Stebi mokinio mokymosi pažangą, taiko trumpalaikę pagalbą, informuoja klasės vadovą, jei pagalba nepadeda, dalyvauja trišaliuose susitikimuose ir mokymosi pagalbos plano rengime, sistemingai teikia klasės vadovui grįžtamąjį ryšį apie mokinio pažangą pagal nustatytą planą. |
| Klasės vadovas | Koordinuoja pagalbos procesą klasėje, renka informaciją iš dalykų mokytojų, organizuoja pirminį pokalbį su mokiniu (ir prireikus – su tėvais) po pirmųjų sunkumų nustatymo. Inicijuoja trišalius susitikimus, koordinuoja mokymosi pagalbos plano rengimą ir užtikrina, kad būtų įgyvendintas. Primena terminus, stebi tarpinius rezultatus, informuoja mokinio tėvus. Esant reikalui kreipiasi į pagalbos mokiniui specialistus arba Vaiko gerovės komisiją, jei plano įgyvendinimas nesuteikia reikiamo rezultato. |
| Socialinis pedagogas | Atlieka mokinio socialinės situacijos analizę, padeda spręsti lankomumo problemas, organizuoja socialinių įgūdžių ugdymo konsultacijas, dalyvauja pagalbos plano rengime, tarpininkauja tarp mokinio, tėvų, mokytojų ir socialinių partnerių. |
| Psichologas | Atlieka psichologinių sunkumų įvertinimą, pagal poreikį veda individualias konsultacijas mokiniui, teikia rekomendacijas mokytojams dėl ugdymo metodų pritaikymo, pagal poreikį organizuoja konsultacijas šeimai. |
| Specialusis pedagogas | Įvertina mokinio mokymosi sutrikimus, pasiūlo ugdymo turinio ir užduočių pritaikymo formas, konsultuoja dalykų mokytojus, kaip pritaikyti metodiką konkrečiam mokiniui, dalyvauja rengiant individualizuotus ugdymo planus, pateikia rekomendacijas Vaiko gerovės komisijai. |
| Karjeros specialistas | Konsultuoja mokinį dėl mokymosi motyvacijos ir ateities planų, bendradarbiauja su dalykų mokytojais, siekiant padėti mokiniui suprasti, kaip konkrečių dalykų mokymasis susijęs su būsima profesija, konsultuoja tėvus apie mokinio profesinio pasirinkimo galimybes. |
| Vaiko gerovės komisija | Nagrinėja sudėtingesnius, ilgalaikius atvejus. Teikia rekomendacijas dėl pagalbos intensyvumo, priima sprendimą, ar būtina įtraukti socialinius partnerius, kartą per pusmetį apibendrina pagalbos situaciją ir teikia rekomendacijas gimnazijos direktoriui. |
| Direktoriaus pavaduotojas ugdymui | Koordinuoja vykdomą pagalbos mokiniams procesą, rengia pusmetines ataskaitas apie pagalbos atvejus, teikia rekomendacijas gimnazijos direktoriui dėl tvarkos aprašo korekcijų ar papildomų priemonių poreikio. |
| Tėvai | Atvyksta į trišalius susitikimus, dalyvauja rengiant mokymosi pagalbos mokiniui planą, užtikrina vaiko pamokų ir konsultacijų lankymą, informuoja klasės vadovą apie vaiko socialinę ir emocinę būseną, bendradarbiauja su pagalbos specialistais, stebi namų darbų atlikimą, reaguoja į klasės vadovo teikiamą informaciją TAMO dienyne. |

## Jonavos Jeronimo Ralio gimnazijos

## mokymosi pagalbos mokiniui teikimo

## tvarkos aprašo

## 3 priedas

**JONAVOS JERONIMO RALIO GIMNAZIJA**

**MOKYMOSI PAGALBOS PLANAS**

**\_\_\_\_\_\_\_-\_\_\_\_\_\_\_ M. M.**

Data:

Mokinio vardas, pavardė, klasė:

|  |  |  |  |
| --- | --- | --- | --- |
| Situacija (trumpai parašyti, su kokiais mokymosi sunkumais susiduriama) |  | | |
| Stipriosios mokinio pusės |  | | |
| Silpnosios mokinio pusės |  | | |
| Tikslas (ką norima pasiekti) |  | | |
| Laikotarpis |  | | |
|  | Klasės vadovo/mokytojo pasiūlymai | Tėvų pasiūlymai | Mokinio pasiūlymai |
| Ką reikia padaryti, kad situacija būtų išspręsta? |  |  |  |
| Kokios reikia pagalbos? |  |  |  |
| Iš ko matysime, kad situacija išsisprendė? |  |  |  |

Tarpinė peržiūra (data):

Galutiniai pasiekti rezultatai:

Mokinio refleksija:

Parašai

Klasės vadovo Mokytojo Tėvų Mokinio